พอดีที่คลีนิกวิเคราะห์ว่าเป็นโรคโรซาเชีย อาการคือมีผื่นแดงมากๆบนหน้า รักษามาแล้วอาทิตย์นึง เหมือนมันยังไม่ดีขึ้น รอยแดงยังเห็นชัด และมีเพิ่มบางจุด อยากทราบว่าโรคนี้จะรักษาหายมั้ยคะ รอยแดงจะหายไปมั้ยคะ
สวัสดีค่ะโรค Rosacea หรือโรคผิวหนังอักเสบโรซาเชีย เป็นภาวะทางผิวหนังที่จะเกิดรอยแดงและมองเห็นเส้นเลือดบนใบหน้าได้ชัดเจน อาจเกิดตุ่มหนองหรือตุ่มสีแดงขนาดเล็ก ซึ่งอาจเกิดอาการอย่างมากในช่วงระยะเวลาเป็นสัปดาห์หรือเป็นเดือนแล้วจึงค่อย ๆ บรรเทาลง อาการที่เกิดขึ้นอาจทำให้ผู้ป่วยเข้าใจผิดว่าเป็นสิว มีอาการแพ้ทางผิวหนัง หรือเป็นความผิดปกติทางผิวหนังอื่น ๆ ได้เป็นโรคที่เป็นเรื้อรัง และการรักษามุ่งเน้นไปที่การไม่ทำให้เกิดการระคายเคืองต่อผิวหน้า ใช้ผลิตภัณฑ์ที่อ่อนโยนเหมาะสำหรับผิวแพ้ง่าย ไม่ขัดถูผิวหน้า หลีกเลี่ยงการถูกแดด แพทย์อาจใช้ยาลดอาการแดงและตุ่ม เพื่อช่วยออกฤทธิ์ช่วยให้หลอดเลือดหดตัว โดยอาจเห็นผลได้ภายใน 12 ชั่วโมงหลังใช้ยา เช่น กรดอะซีลาอิก และยาเมโทรนิดาโซล เป็นต้น การรักษาด้วยเลเซอร์ อาจใช้เพื่อลดอาการแดงจากการขยายตัวของหลอดเลือดก็มีที่ใช้กรณีมีความกังวลกับรอยแดงมากแนะนำการไปพบแพทย์ หรือแพทย์ด้านผิวหนังเพื่อตรวจเพิ่มเติม และรับการรักษาอย่างเหมาะสมต่อไป ในระหว่างนี้หลีกเลี่ยงสิ่งกระตุ้นที่เป็นสาเหตุ เช่น แสงแดด อากาศเย็น ลมแรง บุหรี่ อาหารบางชนิด การออกกำลังกายอย่างหนัก และความเครียด หลีกเลี่ยงการออกกลางแจ้งเวลากลางวัน ดูแลผิวหน้าอย่างอ่อนโยน